**E L Ő T E R J E S Z T É S**

**Szombathely Megyei Jogú Város Közgyűlése Oktatási és Szociális Bizottságának 2020. június havi ülésére**

**Javaslat a 2020/2021. nevelési évben indítható óvodai csoportok számának és létszámának meghatározására**

A nemzeti közneveléstől szóló 2011. évi CXC. törvény (a továbbiakban: Nkt.) 83. § (2) bekezdés d) pontja alapján a fenntartó határozza meg az adott nevelési évben indítható óvodai csoportok számát. Az Nkt. 25. § (7) bekezdése kimondja, hogy az óvodai csoportra, iskolai osztályra, kollégiumi csoportra megállapított maximális létszám a nevelési év, illetve a tanítási év indításánál a fenntartó engedélyével legfeljebb húsz százalékkal átléphető. Az emelt létszám nem haladhatja meg az alapító okiratban meghatározott létszámot.

Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (2) bekezdés 10. pontjában a Kulturális, Oktatási és Civil Bizottság hatáskörébe utalta az óvodai csoportok számának, a csoportok létszámának meghatározását.

Az óvodai jelentkezés és felvétel a 2020/2021. nevelési évre vonatkozóan Szombathely Megyei Jogú Város Önkormányzata által fenntartott 18 óvodában a 2020/2021. nevelési, illetve tanévre történő óvodai, valamint általános iskolai beiratkozásról szóló 7/2020. (III.25.) EMMI határozatban foglaltaknak megfelelően 2020. április 2. és április 30. között megtörtént. Az óvodába való felvételekről az óvodavezetők értesítették a gyermeket nevelő szülőket.

A jelentkezés, illetve beíratás valamennyi intézményben törvényes keretek között, zökkenőmentesen zajlott le.

Az Nkt. 49. § (1) bekezdése alapján óvodába a gyermek harmadik életévének betöltése után vehető fel. A szülő gyermeke óvodai felvételét, átvételét bármikor kérheti, a gyermek felvétele folyamatos.

Az Nkt. 8. § (2) szerint a gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt. E paragrafus alapján be kell íratni azt a kisgyermeket az óvodába, aki 2020. augusztus 31. napjáig betölti a harmadik életévét.

Az önkormányzati óvodákba a 2020/2021. nevelési évre összesen 671 gyermeket vettek fel az óvodák. A felvett gyermekek közül 611 gyermek kezdi meg 2020. szeptember 1. napján a nevelési évet. Az előre beiratkozott, nevelési év közben folyamatosan óvodát kezdő gyermekek létszáma 60 fő.

Előzőek alapján Szombathelyen a 18 önkormányzati fenntartású óvodában szeptemberben összesen 2436 kisgyermek kezdi meg a nevelési évet.

Az Nkt. 4. számú melléklete határozza meg az óvodai csoportok minimális /13 fő/, maximális /25 fő/ és átlaglétszámát /20 fő/. Az Nkt. 25.§ (7) bekezdése alapján a 20 %-os eltéréssel szeptembertől a maximális csoportlétszám 30 fő lehet.

Az óvodai jelentkezések alapján az óvodákban átlagosan 24 fős csoportlétszámokkal indulhat a 2020/2021. nevelési év. A nevelési év folyamán az előre beiratkozott gyermekek folyamatos megjelenésével és a szakvéleménnyel rendelkező sajátos nevelési igényű gyermekek statisztikai létszámát figyelembe véve az óvodákban a nevelési év végére éri el a törvényben meghatározott maximális csoportlétszámot.

Az óvodai beíratási adatok és az óvodavezetőkkel történt előzetes egyeztetések alapján az Önkormányzat által fenntartott óvodákban 2020. szeptember 1. napjától 104 óvodai csoport indítása indokolt.

A 2020. szeptember 1. napján indítható csoportok számát, létszámát az alábbi táblázat részletesen szemlélteti.

|  |
| --- |
| **Óvodai jelentkezés 2020/2021. nevelési évre** |
| **Óvodák** |  **Óvodai csoportok száma** | **Alapító okirat szerinti óvodai férőhely** | **Óvodába felvett gyermekek száma (fő)** | **Szeptemberi óvodai létszámok (fő)** | **Szeptemberi csoport átlaglét-számok (csop./fő)** |
| Aréna | 9 | 240 | 63 | 189 | 21 |
| Barátság | 6 | 150 | 34 | 138 | 23 |
| Benczúr | 4 | 109 | 19 | 100 | 25 |
| Donászy M. | 6 | 143 | 42 | 134 | 22 |
| Gazdag E. | 8 | 214 | 60 | 208 | 26 |
| Hétszínvirág | 7 | 175 | 50 | 158 | 23 |
| Játéksziget | 5 | 120 | 35 | 120 | 24 |
| Kőrösi | 7 | 185 | 38 | 148 | 21 |
| Margaréta | 5 | 125 | 30 | 121 | 24 |
| Maros | 4 | 100 | 32 | 90 | 23 |
| Mesevár | 5 | 130 | 36 | 124 | 25 |
| Mocorgó | 6 | 150 | 34 | 123 | 21 |
| Napsugár | 5 | 145 | 29 | 111 | 22 |
| Pipitér | 6 | 160 | 40 | 154 | 26 |
| Szivárvány | 7 | 189 | 37 | 155 | 22 |
| Szűrcsapó | 8 | 214 | 47 | 204 | 26 |
| Vadvirág | 3 | 86 | 24 | 86 | 29 |
| Weöres S. | 3 | 75 | 21 | 73 | 24 |
| **Összesen:** | **104** | **2710** | **671** | **2436** | **24** |

A 2020. szeptemberi indulólétszám több óvoda esetében meghaladja az Nkt.-ben meghatározott 25 fős maximális létszámot, melyhez az Nkt. 25.§ (7) bekezdése alapján szükséges a fenntartó engedélye.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2020. június „ "**

 **/: Dr. László Győző :/**

**HATÁROZATI JAVASLAT**

**............./2020. (…..) KOCB. sz. határozat**

Szombathely Megyei Jogú Város Közgyűlésének Kulturális, Oktatási és Civil Bizottsága Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (2) bekezdés 10. pontjában kapott felhatalmazás alapján az önkormányzati óvodákban a 2020. szeptember 1. napjától indítható óvodai csoportok számát, és a maximálisan felvehető gyermekek létszámát (azzal, hogy a létszám egy csoportban sem lépheti túl a 30 főt) az alábbiak szerint fogadja el:

|  |  |  |
| --- | --- | --- |
| Óvodák | Csoportok száma | Engedélyezett maximális szeptemberi induló létszám |
| Aréna Óvoda | 9 | 240 |
| Barátság Óvoda | 6 | 150 |
| Benczúr Óvoda | 4 | 109 |
| Donászy M. Óvoda | 6 | 143 |
| Gazdag E. Óvoda | 8 | 214 |
| Hétszínvirág Óvoda | 7 | 175 |
| Játéksziget Óvoda | 5 | 120 |
| Kőrösi Óvoda | 7 | 185 |
| Margaréta Óvoda | 5 | 125 |
| Maros Óvoda | 4 | 100 |
| Mesevár Óvoda | 5  | 130 |
| Mocorgó Óvoda | 6 | 150 |
| Napsugár Óvoda | 5 (2 nemzetiségi csoport) | 145 |
| Pipitér Óvoda | 6 (2 nemzetiségi csoport) | 160 |
| Szivárvány Óvoda | 7 | 189 |
| Szűrcsapó Óvoda | 8 | 214 |
| Vadvirág Óvoda | 3 | 86 |
| Weöres S. Óvoda | 3 | 75 |
| **Összesen:** | 104 | 2710 |

**Felelősök:** Putz Attila, a Kulturális, Oktatási és Civil Bizottság elnöke

 Dr. László Győző alpolgármester

 (a végrehajtás előkészítéséért: Vinczéné dr. Menyhárt Mária, az Egészségügyi és Közszolgálati Osztály vezetője,

 Mester Ágnes, az Egészségügyi, Kulturális és Köznevelési Iroda vezetője)

**Határidő:** azonnal